Az Európai Újjáépítési és Fejlesztési Bank (EBRD) tanácsa március 12-én tartandó ülésén felül szándékozik vizsgálni az ukrán atomerőművek biztonsági programját. „Az EBRD igazgatótanácsa döntést hoz arról, hogy a bank részt vesz az ukrán atomerőművek biztonsági programjában melynek célja, hogy nemzetközi szinten a legmagasabb biztonsági követelményeknek megfeleljen az atomerőmű. (karpatinfo.net)
Drága és botrányos lehet a paksi atomerőmű bővítése
Ha a nukleáris cégek fejlődő piacként tekintenek ránk, akár olcsón is megúszhatjuk az atomerőmű-bővítést, és ebben az esetben erős az orosz tendernyerés esélye; viszont, ha fejlett nyugati kultúrájú uniós tagállamnak számítunk, drága és botrányos fejlesztés veheti kezdetét Pakson – vonható le az atomerőmű-bővítésre leginkább esélyes gyártók áttekintése nyomán. (nol.hu)
Az Egészségügyi Világszervezet (WHO) ma bejelentette, hogy megnőtt bizonyos daganatos betegségek kialakulásának kockázata fukusimai erőmű térségében élők körében. Az erőműben két évvel ezelőtt egy földrengést követő, 19 ezer halálos áldozatot követelő szökőár komoly károsodásokat okozott. A radioaktív sugárzás miatt 160 ezer környékbelinek kellett elhagynia lakóhelyét. (greenfo.hu)
Az atomenergia kommunikációja megbukott Fukushima utánAz atomenergetikai ipar tájékoztatása és a médiatevékenysége megbukott a fukushimai baleset után, annak ellenére, hogy a balesethez „viszonylag egyszerű okok, a japán nukleáris ipar minden szintjén jelen lévő biztonsági kultúra hiányosságai” vezettek - hangzott el a nukleáris ipar kommunikációs konferenciáján, a PIME 2013-on. A Svájci Nukleáris Társaság elnöke, Johannis Nöggerath példaként említette, hogy a kommunikációban nem vett részt a WANO (atomerőmű-üzemeltetők világszervezete) tokiói irodája. (energiainfo.hu)
A kistimi katasztrófaNoha a Szovjetunióban már 1989-ben megszüntették a kistimi atomkatasztrófa „titkos” minősítését, a világ közvéleménye többnyire ma sem nagyon tudja, hogy a csernobili és a fukusimai robbanást megelőzte a hatását tekintve a nukleáris ipar történetének harmadik legsúlyosabb balesete. Ezt idézi fel cikkében KULCSÁR ISTVÁN. (168ora.hu)
Szivárog a Manhattan-terv örökségeWashington állam kormányzója közölte, a hanfordi nukleáris telephelyen hat, szimplafalú tartályból radioaktív anyag szivárog, de az egyelőre nem jelent egészségügyi kockázatot. Jay Inslee hozzátette, Steven Chu energetikai miniszter 2013. február 22-én megerősítette az információt. A hanfordi telephelyen 177 tartály van, ezek közül 149 szimplafalú. (energiainfo.hu)
Egyik japán atomerőmű sem felel meg a biztonsági előírásoknakJapán tizenhat működőképes atomerőművének egyike sem felel meg a szigetország atomenergetikai hatósága által hozott biztonsági előírásoknak, ezért közeljövőbeli újraindításuk egyre valószínűtlenebb - írta az Aszahi Simbun japán napilap vasárnap. A lap az erőműveket üzemeltető tíz energiaszolgáltatót kérdezte meg a 2011-es fukusima erőműbaleset után kidolgozott új biztonsági előírásokkal kapcsolatban. A válaszokból kiderült, hogy kilenc erőmű esetében egyelőre azt sem tudni, hogy azok mikorra lesznek képesek teljesíteni a szabványokat. (energiainfo.hu)
Bízunk a szovjet technikábanMagyarország áramtermelésének majdnem felét adja a Paksi Atomerőmű, így minden olyan kérdés fontos, ami a négy, egyenként 500 megawatt teljesítményre képes blokk jövőjét illeti. 2012 végén az Országos Atomenergia Hatóság kiadta azt az engedélyt, ami alapján az 1982-ben elindított Paks-1 nevű reaktorblokk további húsz évig, tehát 2032 decemberéig üzemelhet. Az atomenergia amúgy sem békés terep, az üzemeltetéssel kapcsolatos kérdések már 15-20 éve ugyanazok, de a válaszok a fukusimai események után lettek különösen érdekesek. (index.hu)
Radioaktív szivárgás Washingtonban
Hét évet késik a nagy teljesítményű finn atomreaktor átadásaA finn Teollisuuden Voima Oyj (TVO) villamosenergia-szolgáltató bejelentése szerint az Olkiluoto-3 atomreaktor csak 2016-ra épülne meg, ellentmondva az eredeti 2009-es, majd 2014-es ígéretnek. Az 1600 MW teljesítményűre tervezett reaktor 2005 óta épül a Balti-tenger egyik szigetén, a megbízó, a TVO szerint a berendezések és automatizálás beépítése nem a megbízottakkal kötött szerződés szerint halad. (kitekinto.hu)
Munkásokat evakuáltak Csernobilban